b"\n_START_ARTICLE_\nEl Semis de Coaner\n_START_SECTION_\nDescripci\xc3\xb3\n_START_PARAGRAPH_\nEs tracta d'un edifici civil. Masia constitu\xc3\xafda per un enorme cos central de tres pisos. L'edifici t\xc3\xa9 una part m\xc3\xa9s antiga que \xc3\xa9s b\xc3\xa0sicament el celler i la part m\xc3\xa9s estreta de la casa on hi ha el portal d'acc\xc3\xa9s (lateral), adovellat i amb un gros finestral tapiat a sobre. La casa va ser engrandida en el s.XVI i posteriorment en el XVIII (1708). La coberta del primer pis est\xc3\xa0 feta amb volta i la dels altres \xc3\xa9s de llinda._NEWLINE_Enfront lde a casa hi ha una s\xc3\xa8rie d'edificis tots ells destinats a guardar utillatge i granja. Un gors caseriu, situat a l'esquerra de la casa, avui en dia graner li fa costat.\n_START_SECTION_\nHist\xc3\xb2ria\n_START_PARAGRAPH_\nLa casa ja consta en un document del 1117 en relaci\xc3\xb3 a una donaci\xc3\xb3 del monestir de Ripoll. El citat document es guarda en la casa, i fins ara no s'ha pogut esbrinar exactament la relaci\xc3\xb3 que hi havia amb el citat monestir."